20. febrúar 2013 17:27 Nú liggur ljóst fyrir að leikarinn Jason Clarke mun fara með aðalhlutverk í kvikmyndinni Dawn of the Planet of the Apes . Hér er um að ræða framhald af kvikmyndinni Rise of the Planet of the Apes sem kom út árið 2011 og vakti mikla lukku . Jason Clarke er einna þekktastur fyrir myndir á borð við Lawless , Public Enemies og hina nýútkomnu Zero Dark Thirty . Myndin gerist 15 árum eftir atburðina í Rise of the Planet of the Apes en lítið er vitað meira um söguþráð myndarinnar . Þessi nýja viðbót í þessari skemmtilegu og langlífu kvikmyndaseríu mun koma út árið 2014 en það er leikstjórinn Matt Reeves sem mun sjá um leikstjórnina en hann á að baki myndir eins og Cloverfield og Let Me In . Þá mun kvikmyndarisinn Twentieth Century Fox sjá um að fjármagna og dreifa myndinni .